เรียนผู้ว่าราชการกรุงเทพมหานคร
       จากการที่ประธานชุมชนหมู่บ้านเสรีได้ร้องเรียนถึงผู้ว่ากทม. ว่ามีกลุ่มครูโรงเรียนประถมในชุมชนที่ได้ปฎิบัติหน้าที่เป็นตัวแทนของธนาคาร(เนื่องได้รับผลประโยชน์ค่าตอบแทนจากธนาคารที่ใช้เวลาราชการสถานที่ราชการในการดำเนินงาน)ได้มีการนำเงินออมของนักเรียนจำนวนหนึ่งหลายแสนบาทที่จะต้องนำส่งฝากธนาคาร  แต่ครูกลุ่มนี้ไม่เอาเงินดังกล่าวไปนำฝากธนาคาร    จากพฤติกรรมที่สืบกลับเอาเงินดังกล่าวมาแสวงหาผลประโยชน์กับครูและคนในละแวกใกล้เคียงโรงเรียนมาเป็นเวลานานหลายปี  เมื่อกทม.ได้รับเรื่องร้องเรียนได้ให้เขตและโรงเรียนตรวจสอบก็พบข้อพิรุธจากการที่เจ้าหน้าที่ธนาคารสำนักงานใหญ่เข้ามาชี้แจงข้อมูล  ปรากฎว่ามีเงินฝากหายไปจากบัญชีเกือบล้าน(ยังมีเงินเรื่องปลีกย่อยอีกเยอะ)  เขตก็บอกให้เอาเงินมาชดใช้คืนครบเป็นอันจบเรื่อง  ไม่มีการตั้งกรรมการขึ้นสอบ  แต่ให้โรงเรียนดำเนินการร่วมกับกรรมการสถานศึกษาเครือข่ายผู้ปกครองสอบหาข้อเท็จจริงเอง  ซึ่งกลุ่มครูดังกล่าวค่อนข้างจะมีอิทธิพลในเขตพอสมควรจากคำบอกเล่า
        จึงอยากเรียนถามว่า  ในสมัยของผู้ว่าฯชัชชาติแนวปฏิบัติในการสอบสวนข้อเท็จจริง  สามารถที่จะดำเนินการยุติเรื่องจบแค่เอาเงินมาคืนครบเท่านั้นหรือครับ
      อีกกรณีโรงเรียนมัธยมครูและฝ่ายวิชาการที่ไม่ค่อยสนใจในหน้าที่  ไม่ให้นักเรียนที่กำลังจะจบ  ซ่อม 0 ร มส. ในช่วงก่อนปิดภาคเรียน. แต่จะให้นักเรียนมาสอบซ่อมช่วงเปิดเทอมใหม่ในเดือนพฤษภาคมแทน. ทำให้เด็กเสียโอกาสในการไปเรียนต่อ  คงเป็นนโยบายใหม่ในด้านการศึกษาของกทม.ที่ช่วยส่งเสริมให้เด็กออกจากระบบโรงเรียนให้มากขึ้นไม่ต้องเรียนต่อ  โรงเรียนนี้ผู้บริหารไม่ค่อยได้อยู่โรงเรียนไปกิจกรรมข้างนอกตลอด   ผู้ช่วยผู้บริหารบางคนก็ให้ครูและนักเรียนมาช่วยกันขายของหารายได้เข้าโรงเรียนไม่ต้องสอนไม่ต้องเรียน  ขายของไม่มีเงินเข้าโรงเรียนบอกว่าขาดทุนแต่ก็ทนขายกันเป็นปีเป็นเทอม  งานด้านวิชาการแย่มากๆๆ ครูไม่สอนแต่ออกข้อสอบได้ครบตามหลักสูตรออกข้อสอบไม่ตรงตามเนื้อหาที่สอน  ครูจ้างเปลี่ยนไม่เว้นแต่ละเดือนเด็กเรียนไม่รู้เรื่อง  พฤติกรรมของนักเรียนสอบถามจากบุคคลภายนอกได้ว่าเป็นเช่นไร  คุณภาพนักเรียนและวิชาการแย่มากๆๆๆ  โรงเรียนมัธยมควรที่จะคัดเลือกย้ายเอาผู้บริหารที่ใส่ใจในด้านการศึกษามาทำหน้าที่มากกว่าผู้ที่ใส่ใจแสวงหา  ยุคนี้การศึกษาของกทม.น่าจะตกต่ำสุด  หากไม่มีการปรับปรุงในทุกด้านคงได้เห็นคนในชุมชนออกมาขับไล่แน่ๆ
        จึงอยากให้ช่วยปรับปรุงทั้งสองกรณีด้วย  ประการสำคัญเห็นทางกทม.บอกจะไม่เปิดเผยผู้แจ้งผู้ร้องเรียน  แต่เห็นมีชื่อหราอยู่ที่เขต  เวลาไปประชุมที่เขตก็ถูกกระแนะกระแหนอยู่เลย. ขอให้ปรับปรุงส่วนนี้ด้วยครับ